У Вікіпедыі ёсць артыкулы пра іншых асоб з прозвішчам Літвіновіч.

**Іва́н Уладзі́міравіч Літвіно́віч** (нар. 26 чэрвеня 2001, Вілейка, Беларусь) — беларускі батутыст. Чэмпіён Еўропы (2020) і свету (2019, 2021), Алімпійскі чэмпіён 2020 года.

Біяграфія
---------

Пачаў займацца скачкамі на батуце з васьмігадовага ўзросту, да гэтага займаўся акрабатыкай па прыкладзе маці Таццяны Аляксандраўны — майстра спорту СССР па спартыўнай акрабатыцы. Выхаванец Вілейскай ДЮСШ, першы трэнер — Пётр Іванавіч Зайцаў.

Скончыў Вілейскую сярэднюю школу №1 і Вілейскі дзяржаўны каледж па спецыяльнасці «аўтаслесар». Навучаецца ў Беларускім дзяржаўным універсітэце фізічнай культуры.

Трэніруецца ў Рэспубліканскім цэнтры алімпійскай падрыхтоўкі па гімнастычных відах спорту пад кіраўніцтвам Вольгі Уласавай. Спартсмен-інструктар нацыянальнай каманды Рэспублікі Беларусь па скачках на батуце. Майстар спорту Рэспублікі Беларусь міжнароднага класа (2019).

Спартыўная кар’ера
------------------

На паштовай марцы 2021 года
На чэмпіянаце свету 2017 года ў Сафіі здабыў срэбны медаль у адной з узроставых груп і заняў другое месца ў катэгорыі 15–16 гадоў разам з Даніілам Валынцавым. 

На чэмпіянаце Еўропы 2018 года ў Баку ўзяў залаты медаль у юніёрскім разрадзе і залаты медаль у камандным заліку. Выступаў на III Юнацкіх Алімпійскіх гульнях 2018, дзе заняў чацвёртае месца.

У 2019 годзе выйграў срэбны медаль у індывідуальным заліку і залаты медаль у камандных спаборніцтвах (разам з Уладзіславам Ганчаровым, Алегам Рабцавым і Аляксеем Дударавым) на Чэмпіянаце свету ў Токіа. У індывідуальных скачках на першым этапе Кубка свету 2020 ўзяў срэбны медаль, што дало яму алімпійскую ліцэнзію ў Токіа. На чэмпіянаце Еўропы 2020 года ў Сочы ў індывідуальных спаборніцтвах заняў 22 месца, у камандным заліку здабыў залаты медаль (разам з У. Ганчаровым, А. Рабцавым і А. Дударавым).

На XXXII летніх Алімпійскіх гульнях 2020 у Токіа ў індывідуальным заліку заваяваў залаты медаль, які стаў першым медалём Беларусі на гэтых спаборніцтвах.

### Дасягненні

* Алімпійскі атлет 01Чэмпіён Алімпійскі чэмпіён: 2020 (індывідуальны);
* 01Чэмпіён Чэмпіён свету: 2019 (у камандзе), 2021 (у камандзе);
* 01Чэмпіён Чэмпіён Еўропы: 2018 (індывідуальны, сярод юніёраў), 2018 (у камандзе, сярод юніёраў), 2020 (у камандзе);
* 02Сярэбраны прызёр срэбраны прызёр Чэмпіянату свету: 2019 (індывідуальны).

Узнагароды і званні
-------------------

Узнагароджаны ордэнам Айчыны III ступені (2022), Ганаровай граматай Міністэрства спорту і турызму Рэспублікі Беларусь (2020). У 2019 годзе стаў «Асобай года» паводле рэдакцыі «Рэгіянальнай газеты».

Грамадзянская пазіцыя
---------------------

Пасля шостых прэзідэнцкіх выбараў у Беларусі і жорсткага падаўлення пратэстаў 2020 года падпісаў адкрыты ліст у падтрымку Аляксандра Лукашэнкі. Пасля алімпійскай перамогі на пытанне аб палітычным крызісе ў Беларусі сказаў: «*мяне гэта не датычыцца, мяне гэта не закранула*», таксама пацвердзіў падпісанне пралукашэнкаўскага ліста і абгрунтаваў гэта тым, што «*спорт па-за палітыкай, і я заўсёды гэтага прытрымліваўся*».

Зноскі
------

1. ↑  Olympedia — 2006.<a href='https://wikidata.org/wiki/Track:Q95606922'></a>
2. ↑  Ivan Litvinovich // Olympedia — 2006. Праверана 12 жніўня 2021.<a href='https://wikidata.org/wiki/Track:Q95606922'></a>
3. 1 2 3  *Владимир Зданович.*. «Люблю скорость с детства — это моя стихия» **(нявызн.)**.  Наш Спорт, № 02, февраль 2020. Праверана 31 ліпеня 2021.
4. ↑  Студент и два выпускника БГУФК завоевали медали на КМ в Баку Архівавана 31 ліпеня 2021.. // БГУФК, 2020.  (бел.)
5. ↑  Белорусские батутисты выиграли четыре награды на ЧЕ в Сочи. // БелТА, 1 мая 2021.  (руск.)
6. ↑  Беларускі батутыст Іван Літвіновіч выйграў золата Алімпіяды ў Токіа. // БелТА, 31 ліпеня 2021.  (бел.)
7. ↑  Прадстаўнікі сферы спорту ўзнагароджаны ордэнамі і медалямі за дасягненне высокіх спартыўных вынікаў на летніх Алімпійскіх і Паралімпійскіх гульнях у Токіа // Афіцыйны інтэрнэт-партал Прэзідэнта Рэспублікі Беларусь, 14 студзеня 2022.
8. ↑  *Владимир Нестерович*. В столице прошло чествование атлетов и тренеров. Иван Литвинович награждён Почётной грамотой Минспорта. // Шлях Перамогі, 9 января 2020.  (руск.)
9. ↑  У Беларусі — першы медаль на Алімпіядзе ў Токіа. Батутыст Іван Літвіновіч з Вілейкі заваяваў «золата» Архівавана 31 ліпеня 2021.
10. ↑  «Я подписывал письмо, что спорт вне политики». Олимпийский чемпион из Белоруссии — о ситуации в стране (руск.).  sport-express.ru (31 ліпеня 2021). Праверана 1-8-2021.

Спасылкі
--------

|  |  |
| --- | --- |
| commons: | Іван Уладзіміравіч Літвіновіч на Вікісховішчы |

* Профіль на сайце Алімпійскіх гульняў 2020 Архівавана 31 ліпеня 2021.  (англ.)
* Малады батутыст Іван Літвіновіч: Я зламаў сківіцу сваім жа каленам. // Звязда  (бел.)

|  |  |
| --- | --- |
| ⚙️   У сацыяльных сетках | VK · Facebook (руск.) |
| Фота, відэа і аўдыё | Instagram (руск.) |
| Тэматычныя сайты | FIG · Olympedia |